Edward Sapir

Edward Sapir (n. ye la 26ma di januaro 1884 til la 4ma di februaro 1939) esis Usan antropologo e linguistikisto, guidanta figuro en l'Usana strukturismo. Il naskis en Lauenburg, Germania (la nuna Lębork, en Polonia. Ilu studiis sub Franz Boas, docisto di Benjamin Whorf.

Il esis profesoro che Universitato di Chicago e pose che Universitato Yale. Il esis un ek l'unesma studenti di relati inter linguistiko ed antropologio.

 Sapir ed internaciona helpolingui 
Sapir intereseskis pri acepto di internaciona helplingui. En artiklo aparinta en 1925 "The Function of an International Auxiliary Language"The Function of an International Auxxiliary Language, E. Sapir Unesme publikigita en Romanic Review, Julio 1925. Anke publikigita en H. N. Shenton, E. Sapir and O. Jespersen, International Communication: A Symposium on the Language Problem, London 1931, pp. 65-94. ("La funciono di Internaciona Helpolinguo") il analizas la neceseso di internaciona helpolinguo, montras ke quankam l'Angliana, segun il, ja esis o tre balde esos igata l'universala helpolingo, ol ne aptesas bone por omno. Il, por to, argumentas per l'ambigueso di Angliana vorti qui povas esar senchanja tam por nomi kam verbi, e per manko di sistemala deriv-sistemo, qua igas l'Angliana multe plu desfacile dominaceble da exterlandi kam unesmavide supozesis. Il aspiras ad internaciona projet-linguo e ne konsideras Esperanto esar la maxim apta. Il opinionas ke ciencisti devas explorar por interkonsentar pri qua esez la maxim apta projet-linguo. Il intersequante prezidis IALA (International Auxxiliary Language Association) en 1930 ed 1931, en 1951 publikigis Interlingua da Alexander Gode. Tamen Sapir relatis nedirete ad Interlingua, qua kreesis plura yari pos ilua morto.

 Referi 

 Literaturo 
 Wishram Texts (1909)
 Language: An introduction to the study of speech (1921)
 Nootka Texts (1939)
 The Function of an International Auxxiliary Language

Kategorio:Usana linguisti